AIRA ขายหุ้นกู้ DUSIT ฉลุย วงเงิน 1 พันลบ.
AIRA ประสบความสำเร็จขายหุ้นกู้ DUSIT ให้กับผู้ลงทุนสถาบันและผู้ลงทุนรายใหญ่ วงเงิน 1,000 ล้านบาท
16 ก.ค. 2564

นางนลินี งามเศรษฐมาศ ประเจ้าหน้าที่บริหาร บริษัท ไอร่าแคปปิตอล จำกัด (มหาชน) หรือ AIRA ให้การต้อนรับ คุณศุภจี สุธรรมพันธุ์ ประธานเจ้าหน้าที่บริหาร กลุ่มบริษัท ดุสิตธานี จำกัด (มหาชน) หรือ DUSIT ที่มาแสดงความขอบคุณเนื่องในโอกาสที่ กลุ่มบริษัท ไอร่า แคปปิตอล ประสบความสำเร็จในการจำหน่ายหุ้นกู้บริษัท ดุสิตธานี จำกัด (มหาชน) ครั้งที่ 1/2564 ขายให้กับผู้ลงทุนสถาบันและผู้ลงทุนรายใหญ่ ในวงเงิน 1,000 ล้านบาท
โดย กลุ่มบริษัทดุสิตธานี มีประสบการณ์และเชี่ยวชาญในธุรกิจโรงแรมยาวนานกว่า 70 ปี ที่ผ่านมาโรงแรมดุสิตธานี กรุงเทพ ถือเป็นต้นแบบของโรงแรมหรูระดับ 5 ดาวให้กับโรงแรมอื่นๆ และยังเป็นฐานที่แข็งแกร่งในการขยายกิจการไปทั่วประเทศไทยและในต่างประเทศ ปัจจุบันกำลังพัฒนาโครงการ Dusit  Central Park ซึ่งมีมูลค่าโครงการกว่า 3.67 หมื่นล้านบาท คาดว่าจะแล้วเสร็จปี 2566